recursal/SuperWikiNEXT-32B huggingface dataset:
நுழைவாயில்
விமானத்துடன் சன்னதி
கோயிலின் பின்புறம் இடிபாடுற்ற கோபுரம்
தஞ்சாவூர் மாவட்டம் கும்பகோணம் வட்டம் பட்டீஸ்வரம் அருகேயுள்ள பழையாறை நகரின் வடமேற்காக கோபிநாதப்பெருமாள் என்னும் பெருமாள் கோயில் அமைந்துள்ளது. இக்கோயிலை கோனப்பெருமாள் கோயில் என்றும் அழைக்கின்றனர்.

பெருமாள்
--------

இங்கு மூலவராக பெருமாள் காட்சியளிக்கிறார்.

விஜயநகரப் பேரரசின் கற்றளி கோயில்
--------------------------------

விஜயநகரப் பேரரசின் திருமலை தேவமகாராயரால் கி.பி.15ஆம் நூற்றாண்டில் கட்டப்பட்டதாக அவரது கல்வெட்டுக்களில் இக்கோயில் பற்றிய பல குறிப்புகள் காணப்பெறுகின்றன. கி.பி.1450இல் மல்லிகார்ஜுன தேவராயர் சாசனம் இவ்வூரை திருச்த்திமுற்றமான முடிகொண்ட சோழபுரத்தில் இருந்ததாகச் சொல்கிறது. பழையாறை மாநகரின் வடமேற்கே செம்மாந்து இருந்த இக்கோயிலின் பெரும்பகுதி காலத்தின் கோலத்தால் மறைந்துவிட்டாலும் இன்றும் பண்டைய எச்சங்களைக் காணலாம்.

தற்போதைய நிலை
-------------

வாயிற்கோபுரம் இடிபாடுற்ற நிலையிலும், கோயில் வளாகம் புல்பூண்டு முளைத்தும் தற்போது உரிய பராமரிப்பின்றி உள்ளது.சன்னதிக்குள் செல்லமுடியாதபடி எங்கு பார்ததாலும் புற்கள் காணப்படுகின்றன. கோயில் வளாகம் முழுவதும் அசுத்தமாகக் காணப்படுகிறது.கோயிலின் திருச்சுற்றில் வெளியே இடிபாடுற்ற நிலையில் கோபுரம் போன்ற அமைப்பு காணப்படுகிறது.

இரு புத்தர் சிலைகள்
-------------------

பட்டீஸ்வரம்-திருவலஞ்சுழி சாலையில் பட்டீஸ்வரத்திலிருந்து 2 கிமீ தொலைவிலுள்ள கோபிநாதப் பெருமாள் கோயில் அருகே ஒரு தோப்பில் தலையில்லாத புத்தர் சிலை பிப்ரவரி 2002இல் கண்டுபிடிக்கப்பட்டது.

 சூன் 2002இல் மற்றொரு புத்தர் சிலை அவ்விடத்தருகே கண்டுபிடிக்கப்பட்டது. ஆகஸ்டு 2011இல் அந்த இரு சிலைகளையும் காணவில்லை.

மேற்கோள்
--------

1. 1 2  குடவாயில் பாலசுப்பிரமணியன், பட்டீஸ்வரம் ஸ்ரீஞானாம்பிகை சமேத ஸ்ரீதேனுபுரீஸ்வரசுவாமி மற்றும் ஸ்ரீதுர்க்காம்பிகை திருக்கோயில் கும்பாபிஷேக மலர், 1999
2. ↑   குடவாயில் பாலசுப்பிரமணியன், சோழ மண்டலத்து வரலாற்று நாயகர்களின் சிற்பங்களும் ஓவியங்களும், தமிழ்ப்பல்கலைக்கழகம், தஞ்சாவூர், 1987, முதல் பதிப்பு, ப.414
3. ↑  சுபாஷிணி சாரி, பழையாறைத் திருக்கோயில்கள், மகாமகம் 2004 சிறப்பு மலர்
4. ↑  பட்டீஸ்வரத்தில் புத்தர் சிலை கண்டுபிடிப்பு, தினமலர், 2.2.2002
5. ↑  பட்டீஸ்வரம் அருகே புத்தர் சிலை கண்டுபிடிப்பு, தினத்தந்தி, 2.2.2002
6. ↑  பட்டீஸ்வரம் அருகே சோழர் கால புத்தர் சிலை கண்டுபிடிப்பு, தினமணி, 3.2.2002
ஆப்கானித்தான் ஒரு மலைகள் நிறைந்த நிலம்சூழ் நாடு ஆகும். இது நடு மற்றும் தெற்காசியாவிற்கு நடுவில் அமைந்துள்ளது. மௌரியப் பேரரசு, அலெக்சாந்தரின் பண்டைய மாசிடோனிய பேரரசு, ஸீன் கலீபகம், செங்கிஸ் கானின் தலைமையிலான மங்கோலியப் பேரரசு, தைமூரின் தைமூரியப் பேரரசு, முகலாயப் பேரரசு, பல பாரசீகப் பேரரசுகள், பிரித்தானியப் பேரரசு, சோவியத் ஒன்றியம், மற்றும் கடைசியாக ஐக்கிய அமெரிக்கா மற்றும் அதன் கூட்டாளிகள் ஆகிய நாடுகள் ஆப்கானித்தான் மீது படையெடுத்துள்ளன.  

வரலாற்று ரீதியாக ஆப்கானித்தானை வெல்வதென்பது மேற்கில் இருந்து கைபர் கணவாய் வழியாக இந்தியா மீது படையெடுப்பதிலும் ஒரு முக்கியப் பங்காற்றியது.

வரலாறு
------

### மங்கோலியப் பேரரசு

குவாரசமியா மீதான மங்கோலியப் படையெடுப்பின் போது, இப்பகுதியைச் செங்கிஸ் கான் வடகிழக்கு திசையிலிருந்து தாக்கினர். பெரும் மங்கோலியப் பேரரசை உருவாக்கியதன் பல படையெடுப்புகளில் ஒன்றாக இது அமைந்தது. காபுல், காந்தாரம், ஜலாலாபாத் மற்றும் பிற நகரங்களில் இவரது இராணுவங்கள் பல்லாயிரக்கணக்கானோரைப் படுகொலை செய்தன. செங்கிஸ்கான் மங்கோலியாவிற்குத் திரும்பிய பிறகு, எல்மந்து பகுதியில் ஒரு கிளர்ச்சி ஏற்பட்டது. இக்கிளர்ச்சியைச் செங்கிஸ் கானின் மகனும் அடுத்த பெரிய கானுமாகிய ஒக்தாயி கான் இரக்கமின்றி ஒடுக்கினார். 1222ஆம் ஆண்டு, காசுனி மற்றும் எல்மாந்திலிருந்த அனைத்து ஆண்களும் கொல்லப்பட்டனர். பெண்கள் அடிமைப்படுத்தப்பட்டு விற்கப்பட்டனர். இதற்குப் பிறகு, தூரத்திலிருந்த தென்கிழக்குப் பகுதியைத் தவிர ஆப்கானித்தானின் மற்ற அனைத்துப் பகுதிகளும் மங்கோலிய ஆட்சியின் கீழ் ஈல்கானரசு அல்லது சகதாயி கானரசின் பகுதிகளாக இருந்தன. 

மங்கோலிய மற்றும் துருக்கியப் படையெடுப்பாளர்களின் வழித்தோன்றல்கள் எனக் கசாரா மக்கள் கருதப்படுகின்றனர். எனினும் இது விவாதத்திற்குரியதாக உள்ளது. ஏனெனில், கசாரா மக்களைப் பற்றிய முதல் குறிப்பானது 16ஆம் நூற்றாண்டில் பாபுரால் கொடுக்கப்பட்டது. தற்போதைய ஆப்கானித்தானின் சியாவைப் பினபற்றுபவர்களில் பெரும்பாலானவர்கள் கசாரா மக்களாக இருக்கின்றனர். மேலும் ஆப்கானித்தானின் பெரும்பாலான பகுதிகளுக்கு மங்கோலிய மற்றும் துருக்கியத் தலைவர்களின் பெயர்கள் சூட்டப்பட்டுள்ளன. காந்தகார் மாகாணத்தின் மயவந்து மாவட்டத்தில் உள்ள பாந்தி தைமூர் என்ற இடம். இதன் பொருள், "தைமூரின் வளாகம்" என்பதாகும். 21ஆம் நூற்றாண்டில் மேற்கு நாடுகளின் படையெடுப்புக் காலம் முழுவதும் தாலிபான்களிடமிருந்து எப்போதுமே கைப்பற்றப்படாத ஒரே மாவட்டம் இது மட்டும் தான். வர்தகு மாகாணத்தின் ஜாகடு மாவட்டம், சகதாயி கானரசுக்கு மதிப்பளிப்பதற்காக இவ்வாறு பெயரிடப்பட்டது. ஷா வாலி கோத்து மாவட்டத்தில் உள்ள வெச் படு கிராமம், இது படு கானுக்குப் பிறகு பெயரிடப்பட்டது.

சூலை 24, 2004 அன்று அமெரிக்க வீரர்கள் ஒரு படைக்கரட்டுந்தை சி.எச்.-47 சினூக் உலங்கூர்தி மூலம் தொங்கவிட்டுத் தூக்கிச் செல்ல பாக்ராமில் தயார் செய்கின்றனர்.

மேலும் காண்க
------------

* ஆப்கானித்தான்
* ஆப்கானித்தானின் வரலாறு

உசாத்துணை
---------

1. ↑  "Composition of macro geographical (continental) regions, geographical sub-regions, and selected economic and other groupings". UNdata. 26 April 2011. 13 July 2011 அன்று மூலதளத்திலிருந்து பரணிடப்பட்டது எடுக்கப்பட்டது. 13 July 2011 அன்று பார்க்கப்பட்டது.
2. ↑  "Afghanistan". பிரித்தானிக்கா கலைக்களஞ்சியம். 25 February 2010 அன்று மூலதளத்திலிருந்து பரணிடப்பட்டது எடுக்கப்பட்டது. 17 March 2010 அன்று பார்க்கப்பட்டது.
3. ↑  "HAZĀRA: ii. HISTORY". Alessandro Monsutti (Online ed.). United States: Encyclopædia Iranica. December 15, 2003. Retrieved 9 August 2012.
4. ↑  Tareekh e Afghanistan - Usman Barakzai
**சுன்னாகம் சந்தைப் படுகொலைகள்**, 1984 மார்ச் 28 இல் இலங்கையின் வடமாகாணத்தில் சுன்னாகம் நகரில் தமிழ்ப் பொதுமக்கள் மீது இராணுவத்தினரால் மேற்கொள்ளப்பட்டன. இப்படுகொலைகள் இடம்பெறுவதற்கு இரண்டு மாதங்களுக்கு முன்னர் இதே இடத்தில் உள்ள காவல் நிலையத்தில் ஆயுதப் படைகளினால் 20 தமிழ் இளைஞர்கள் சுட்டுக் கொல்லப்பட்டனர்.

படுகொலை நிகழ்வு
---------------

சுன்னாகம் சந்தை காங்கேசந்துறை வீதியில் யாழ்நகரில் இருந்து 7 கிமீ தொலைவில் அமைந்துள்ள ஒரு பிரபலமான சந்தை ஆகும். யாழ்ப்பாணம், கிளிநொச்சி மாவட்டங்களில் விளையும் வேளாண்மைப் பொருட்கள் இங்கு கொண்டுவரப்பட்டு விற்பனை செய்வது வழக்கம்.

1984 மார்ச் 28 புதன்கிழமை அன்று தாங்கிகளிலும், வாகனங்களிலும் சந்தைக்கு வந்திறங்கிய இலங்கை ஆயுதப் படையைச் சேர்ந்தவர்கள் சந்தையில் கூடியிருந்தோர் மீது கண்மூடித்தனமாகச் சுடத் தொடங்கினர். பத்து பொதுமக்கள் இதில் கொல்லப்பட்டனர், 50 இற்கும் மேற்பட்டோர் காயமடைந்தனர். இதன் பின்னர் இராணுவத்தினர் சந்தைப் பகுதியில் இருந்த அனைத்துக் கடைகளையும் தீயிட்டுக் கொளுத்தினர்.

இதன் பின்னர் அங்கிருந்து காங்கேசந்துறை வீதி வழியே சென்ற படையினர் மல்லாகம், தெல்லிப்பழைப் பகுதியில் சரமாரியாகத் சுட்டபடி சென்றனர். இதன் போது ஒருவர் கொல்லப்பட்டார். தெல்லிப்பழையைச் சேர்ந்த பாடசாலை மாணவர்கள் 26 பேர் காயமடைந்தனர். இரு கிராமங்களிலும் மொத்தமாக 20 பொதுமக்கள் காயமடைந்தனர்.

மேற்கோள்கள்
-----------

1. 1 2 3  NESHOR (2009). *Massacres of Tamils(1956-2008)*. சென்னை: Manitham Publications. பக். 15. பன்னாட்டுத் தரப்புத்தக எண்:978-81-909737-0-0.
2. ↑  "SRI LANKA: THE UNTOLD STORY Chapter 30: Whirlpool of violence". Asia Times. 2002-12-03 அன்று மூலம் பரணிடப்பட்டது. 14 நவம்பர் 2013 அன்று பார்க்கப்பட்டது.
3. ↑  10 Die in Sri Lanka As Troops Fire at Crowd, New York Times, 29 March 1984
4. ↑  The Chunnakam Massacre, TamilNation.org
**கோபிகாபாய்** (Gopikabai) (பிறப்பு 1724 திசம்பர் 20, இந்தியாவின் புனேவுக்கு அருகிலுள்ள சூப்பா - இறப்பு 1778 ஆகத்து 11 நாசிக் ) இவர் புனேவுக்கு அருகிலுள்ள வய் நகரைச் சேர்ந்த பிகாஜி நாயக் இரஸ்தேவின் மகளாவார்.

குழந்தைப் பருவம்
----------------

பேஷ்வா பாலாஜி விஸ்வநாத்தின் மனைவி இராதாபாய், இராஸ்ட் குடும்பத்திற்கு வருகை புரிந்தபோது கோபிகாபாயை கவனித்தார். மத உண்ணாவிரதம் மற்றும் சடங்குகளை கோபிகாபாயின் மரபுவழி அனுசரிப்பால் இராதாபாய் ஈர்க்கப்பட்டார். மேலும்,கோபிகாபாய் மத விஷயங்களை நன்கு அறிந்தவர் என்பதாலும், பிராமணக் குடும்பங்களில் நடைமுறையில் உள்ள பழக்கவழக்கங்கள் பின்பற்றத் தெரிந்தவர் என்பதாலும், முதலாம் பாஜி ராவின் மூத்த மகனான பாலாஜி பாஜிராவ் (பின்னர் நானாசாகேப் பேஷ்வா என்று அழைக்கப்பட்டார்) என்பவருக்குத் திருமணம் செய்து வைக்க விரும்பினார்.

மரபுவழி வளர்ப்பு
----------------

கோபிகாபாய் தனது பிற்கால வாழ்க்கையில் கடுமையான குறைபாடுகளை எதிர்கொண்டார். ஏனெனில் அவர் குறைமதிப்பிற்கு உட்படுத்தப்பட்டார். அரசவையின் நிர்வாக அல்லது இராணுவ விஷயங்களை கையாள்வதில் சரியான பயிற்சி பெறவில்லை. இவரது மரபுவழி மத வளர்ப்பும், தனது ஆணவமான நடத்தையும், குறுகிய எண்ணம் கொண்ட கண்ணோட்டமும் ஒரு முக்கிய காரணமாக கருதப்பட்டது. இவரது இரண்டாவது மகன் மாதவராவ் உடனான உறவுகளைத் துண்டித்துக் கொள்வது உட்பட, பிற்கால வாழ்க்கையில் கோபிகாபாய் எடுத்த சில மோசமான முடிவுகள் இவரது மரபுவழி வளர்ப்பின் மூலம் எனத் தெரிகிறது. இவரது மதம் சார்ந்த வளர்ப்பால் சாகுஜி மற்றும் பேஷ்வா பாலாஜி பாஜி ராவ் நடத்தும் அரசவை அரசியலைப் புரிந்து கொள்ள முடியவில்லை.

பொறாமையும், கர்வமும்
--------------------

இவரது கணவர் பேஷ்வா ஆன பிறகு, கோபிகாபாய் வீட்டில் உள்ள மற்ற பெண்களுடன் சரியாக பழக முடியவில்லை. மேலும், பேஷ்வாவின் சகோதரர் இரகுநாதராவ் என்பவரை மணந்த தனது உறவினர் ஆனந்திபாயுடன் ஒரு போட்டியை வளர்த்துக் கொண்டார். பேஷ்வாவின் உறவினர் சதாசிவராவ் பாவின் மனைவி பார்வதிபாய் மற்றும் இவருக்கும் இடையே ஒரு பிளவு ஏற்பட்டது. இது சாகுஜி மற்றும் நானாசாகேப் பேஷ்வா தனது மூத்த மகன் விஸ்வாசராவ் என்பவரை திருமணம் செய்ய பார்வதிபாயின் மருமகள் இராதிகாபாயைத் தேர்ந்தெடுத்தபோது ஏற்பட்டது. அப்தாலியை தோற்கடித்த பிறகு அனைத்து பாராட்டுக்களையும் பேஷ்வாவுக்குச் செல்ல இவர் விரும்பவில்லை. மேலும் இதில் விசுவாசராவுக்கும் ஒரு பங்கு இருக்கவேண்டும் என விரும்பி அப்தாலிக்கு எதிரான போருக்கு சதாசிவராவுடன் விசுவாசராவை அனுப்ப வலியுறுத்தினார். நானாசாகேப்பிற்குப் பிறகு விசுவாசராவ் அடுத்த பேஷ்வாவாக இருப்பதை உறுதி செய்வதற்காக அவர் இதைச் செய்தார். சதாசிவராவை அடுத்த பேஷ்வாவாக்க நானாசாகேப் திட்டமிட்டிருப்பதாக இவர் சந்தேகித்தார்.

நானாசாகேப் பேஷ்வாவின் மரணம்
---------------------------

இராதிகாபாய் ஒரு மோசமானவர் என்றும், மூன்றாம் பானிபட் போரின் போது தனது மகன் விசுவாசராவ் இறந்ததற்கு அவர்தான் காரணம் என்றும் கோபிகாபாய் குற்றம் சாட்டினார்.

ஒரு மோசமான வாழ்க்கை
-------------------

இவரது மரபுவழி வளர்ப்பின் படி கோபிகாபாய் தனது வாழ்நாள் முழுவதும் பிச்சைக்கார வாழ்க்கையையே வாழ்வதாக சபதம் செய்தார். ஒரு திருவோட்டைக் கொண்டு, புனித நகரமான நாசிக்கில் பிச்சையெடுத்து வாழ்ந்தார்.

இறப்பு
------

கோபிகாபாய் 1778 ஆகத்து 11 அன்று நீரிப்போக்கு நோயினால் இறந்து போனார். இவரது இறுதிச் சடங்குகள் கோதாவரி ஆற்றின் கரையில் நடத்தப்பட்டது.

குறிப்புகள்
-----------

1. ↑  Patil, Vishwas. *Sambhaji*.
2. ↑  "पेशवीण गोपिकाबाईंचा असा झाला अहंकारामुळे दुर्दैवी अंत!!". *बोभाटा* (ஆங்கிலம்). 2020-01-13. 2020-02-13 அன்று மூலம் பரணிடப்பட்டது. 2020-02-16 அன்று பார்க்கப்பட்டது.
**ஜார்ஜ் ஆபிரகாம் கிரியெர்சன்** (*George Abraham Grierson*, 7 சனவரி 1851 – 9 மார்ச் 1941) ஒரு பிரித்தானிய மொழியியல் அறிஞரும், குடிசார் சேவை அலுவலரும் ஆவார். 1898 - 1928 காலப்பகுதியில் செய்யப்பட்ட இந்திய மொழியியல் ஆய்வு இவரால் மேற்கொள்ளப்பட்டது. இந்த ஆய்வில் இந்தியாவில் உள்ள 364 மொழிகள், கிளைமொழிகள் என்பவை குறித்த தகவல்கள் திரட்டப்பட்டன.

வரலாறு
------

இவர் டப்ளின் கவுன்டியில் உள்ள கிளெனாகியரி என்னும் இடத்தில் பிரந்தார். இவரது தந்தையும் பாட்டானாரும் டப்ளினில் பலருக்கும் தெரிந்த அச்சக உரிமையாளர்களும், பதிப்பாளர்களும் ஆவர். கிரீர்சன் 1871 ஆம் ஆண்டில் இந்தியக் குடிமைப் பணிக்கான தேர்வில் திறமையாகச் சித்தி பெற்றார். அவர் டப்ளினில் இருந்த இரண்டாண்டுத் தகுதிகாண் காலத்தில், டிரினிட்டியில், சமசுக்கிருதத்திலும், இந்துஸ்தானியிலும் பரிசுகளை வென்றார். 1873ல் இந்தியாவில் வங்காள மாநிலத்தை அடைந்தார். முதலில் இவர் பீகாரில் உள்ள பாங்கிப்பூரில் பணியில் அமர்த்தப்பட்டார். இதிலிருந்து, பாட்னாவில் குற்றவியல் நீதிமானாகவும், மாவட்ட ஆட்சியராகவும் உயர்ந்தார். பின்னர் பீகாருக்கான கஞ்சா முகவராகவும் பதவி வகித்தார். 1898 ஆம் ஆண்டில் இவர் புதிதாக உருவாக்கப்பட்ட இந்திய மொழியியல் ஆய்வகத்தின் கண்காணிப்பாளரானார். இதன் பொருட்டு, ஐரோப்பிய அறிஞர்களின் ஆலோசனைகளைப் பெறுவதற்கும், நூலக வசதிகளுக்காகவும் இங்கிலாந்துக்கு இடம் பெயர்ந்தார். கிரியெர்சன் 1903ல் பணியிலிருந்து ஓய்வு பெற்றபோது பெரும்பாலான தரவுகள் சேகரிக்கப்பட்டுவிட்டன. இதற்குப் பிந்திய 30 ஆண்டுகளையும் சேகரித்த தரவுகளைத் தொகுப்பதில் செலவிட்டார்.

கிரியெர்சன் பல புலமை சான்ற ஆக்கங்களை எழுதி வெளியிட்டுள்ளார். பீகாரின் குடியானவர்கள் வாழ்க்கை, அவர்களது கிளைமொழிகள், இந்தி இலக்கியம், பக்தி, மொழியியல் போன்ற பல விடயங்கள் தொடர்பில் இவரது ஆய்வுகள் அமைந்தன. இவருக்கு அத்துவைத வேதாந்தத்தின்பால் அதிகம் விருப்பு இருக்கவில்லை. இதை அவர் பண்டிதர்களுக்கான சமயம் எனக் கருதியதுடன் நாட்டுப்புறத்துப் பக்தி வழியின்பால் அவருக்கு விருப்பம் இருந்தது. கிரியெர்சனின் பிந்திய ஆக்கங்கள் மொழியியல் தொடர்பானவையாகவே இருந்தன.

கிரியெர்சன் 1928ல் இங்கிலாந்தின் சரேயில் உள்ள கம்பெர்லியில் காலமானார்.

மேற்கோள்கள்
-----------

1. 1 2  McGuire, James; Quinn, James (2009). *Dictionary of Irish Biography*. **Volume III**. Dublin: Royal Irish Academy-Cambridge University Press. பன்னாட்டுத் தரப்புத்தக எண்:9780521633314.
2. ↑  Thomas and Turner n.d. 3
3. ↑  Thomas and Turner n.d. 11
**கோபிகிருஷ்ணன் (Gopikrishnan)** மதுரையில் பிறந்தவர். நவீன தமிழ்ச் சிறுகதையுலகில் தனித்துவமான எழுத்தாளராக மதிக்கப்படுபவர் கோபிகிருஷ்ணன். நடுத்தர வர்க்கத்தின் போலியான மதிப்பீடுகளையும் அவலங்களையும் தனது கதைகளில் தொடர்ந்து வெளிப்படுத்திக்கொண்டு வந்தவர். 

உளவியல் துறையிலும் மற்றும் சமூக சேவை துறையிலும் முதுகலைப்பட்டம் பெற்றவர். *ஆத்மன் ஆலோசனை மையம்* என்ற அமைப்பை உருவாக்கி, மனநல ஆலோசகராக சில காலம் பணியாற்றியுள்ளார். பல்வேறு தொண்டு நிறுவனங்களிலும் சமூக சேவகராகப் பணியாற்றிய அனுபவமும் அவருக்கு உண்டு. மனநிலை பிறழ்வு மையங்களில் ஆலோசகராக இருந்த நாட்களில் தான் சந்தித்த மனிதர்கள் பற்றி ‘உள்ளிருந்து சில குரல்கள்’ என்ற நாவலை எழுதியிருக்கிறார். 

வறுமையான குடும்பச் சூழல் காரணமாகவும், தனது சுய அடையாளத்தை இழந்துவிடக் கூடாது என்ற விடாப்பிடியான முயற்சியாலும் ஆழ்ந்த மனச்சோர்வுக்கு உட்பட்டவராக இருந்தார் கோபி கிருஷ்ணன். இதற்காக உள நல மருந்துகளைத் தொடர்ந்து சாப்பிட்டு வந்ததால் உருவான பலவீனம் காரணமாக, அதிக நோய்மையுற்று அதிலிருந்து மீள முடியாமலே 2003ஆம் ஆண்டு காலமானார்.

ஆக்கங்கள்
---------

* *ஒவ்வாத உணர்வுகள்*
* *தூயோன்*
* *மானிட வாழ்வு தரும் ஆனந்தம்*
* *டேபிள் டென்னிஸ்*
* *உள்ளிருந்து சில குரல்கள்*
* *முடியாத சமன்*

கோபிகிருஷ்ணன் அவர்களின் சில படைப்புகள் "அழியாச்சுடர்" தளத்தில் தொகுக்கப்பட்டுள்ளன. அவைகளுக்கான சுட்டி:
**கேபிரியேல் இரெனவுதோத் பிளம்மாரியன்** *(Gabrielle Renaudot Flammarion)* (31 மே 1877 – 28 அக்தோபர் 1962) ஒரு பிரெஞ்சு வானியலாளர் ஆவார். இவர் பிரான்சில் உள்ள யுவிசி-சுர்-ஆர்கே வான்காணகத்தில்பணிபுரிந்தார். இவர் பிரான்சு வானியல் கழகத்தின் பொது செயலாளராகவும் இருந்துள்ளார்.

இவர் செவ்வாய் மேற்பரப்பின் மாறும் கூறுபாடுகள் பற்றியும் வியாழன் பெருஞ்செம்பொட்டு பற்றியும் மாறும் விண்மீன்கள், கோள்கள், சிறுகோள்கள் ஆகியவற்றின் நோக்கிடுகள் பற்றியும் பல கட்டுரைகள் வெளியிட்டுள்ளார்.

கேபிரியேல் இரெனவுதோத் என்ற பெயரில் பிறந்த இவர் காமில்லே பிளம்மாரியன்]] எனும் வானியலாளரை மணந்துகொண்டார்.

செவ்வாயில் உள்ள ஒரு மொத்தல் குழிப்பள்ளமும் 355 Gabriella எனும் சிறுகோளும் இவரது நினைவாகப் பெயரிடப்பட்டுள்ளன.

மேற்கோள்கள்
-----------

* Arend, S. (1962). "In Memoriam: Gabrielle Flammarion" (in French). *Ciel et Terre* **78**: 377–378. Bibcode: 1962C&T....78..377... பார்த்த நாள்: 22 May 2014.
* "Hommage à Mme G. Camille Flammarion" (in French). *L'Astronomie* **76**: 279–280. 1962. Bibcode: 1962LAstr..76..279.. .. பார்த்த நாள்: 22 May 2014.
பொலநறுவை வேளைக்காரர் கல்வெட்டு
**பொலநறுவை வேளைக்காரர் கல்வெட்டு** இலங்கையின் தலைநகரமாக விளங்கிய பொலநறுவையில் உள்ள தளதாய்ப் பெரும்பள்ளிக்கு அண்மையில் கண்டுபிடிக்கப்பட்ட ஒரு தமிழ்க் கல்வெட்டு. இது 1903ல் எச். சி. பி. வெல் என்பவரால் கண்டுபிடிக்கப்பட்டது. 49 வரிகளில் எழுதப்பட்டுள்ள இந்தக் கல்வெட்டு இரண்டு மொழிகளில் உள்ளது. ஐந்து வரிகளில் அமைந்த மேற்பகுதி சமசுக்கிருத மொழியில் உள்ளன. அதற்குக் கீழ் 44 வரிகள் தமிழில் எழுதப்பட்டுள்ளன. இக்கல்வெட்டு வேளைக்காரரினால் வெட்டுவிக்கப்பட்டது என்பது கல்வெட்டிலுள்ள குறிப்புக்களில் இருந்து தெரியவருகிறது.

காலம்
-----

அட்டதாகே எனப்படும் இது புத்தரின் பல்லைக் கொண்டிருந்தது. இதன் அருகே வேளைக்காரர் கல்வெட்டு உள்ளது.
இக்கல்வெட்டை ஆய்வு செய்த வரலாற்றாளர்கள் இதன் காலம் குறித்து வேறுபாடான கருத்துக்களை முன்வைத்துள்ளனர். டி. எம். டி இசட் விக்கிரமசிங்க என்பவர் இது 1116ல் முதலாம் விஜயபாகுவின் ஆட்சி முடிந்து 20-30 ஆண்டுகள் கழிந்த பின்னரே இக்கல்வெட்டு எழுதப்பட்டிருக்க வேண்டும் என்ற கருத்தை முன்வைத்துள்ளார். ஆனால், இக்கருத்தை ஏற்றுக்கொள்ளாத ஆர். ஏ. எல். எச். குணவர்தன பல்வேறு காரணங்களைக் காட்டி இக்கல்வெட்டு கஜபாகு காலத்துக்குப் பின்னரும், அவனுக்குப் பின்னர் ஆட்சிக்கு வந்த இரண்டாம் விக்கிரமபாகு அதிகாரம் பெற முன்பும் எழுதப்பட்டிருக்கக்கூடும் என்கிறார்.

உள்ளடக்கம்
----------

ராசகுருவான "உத்தொருள்மூளை"யின் தலைவரும், அரசனின் அமைச்சர்கள் சிலரும் வேண்டிக்கொண்டதன் பேரில், தளதாய்ப் பள்ளியின் பாதுகாப்புக் குறித்து வேளைக்காரர் செய்த ஏற்பாடுகள் குறித்து இக்கல்வெட்டுப் பதிவுசெய்கிறது.

மேற்கோள்கள்
-----------

1. ↑  பத்மநாதன், செ. 2006. பக். 225, 226.
2. ↑  பத்மநாதன், செ. 2006. பக். 230.
3. ↑  பத்மநாதன், செ. 2006. பக். 227.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
**சூல்** (*joule*; **ஜூல்**; இலங்கை வழக்கு: **யூல்**, குறியீடு: **J**) என்பது ஆற்றலை அளப்பதற்கான அனைத்துலக முறை அலகுகள் சார்ந்த அலகு ஆகும். வெப்பம், மின், பொறிமுறை வேலை என்பவற்றை அளப்பதற்கும் இது பயன்படுகின்றது. ஆங்கில இயற்பியலாளரான சேமுசு பிரிசுகாட்டு சூல் என்பவரின் பெயரைத் தழுவி இவ்வலகுக்குப் பெயரிடப்பட்டுள்ளது.

விளக்கம்
--------

ஒரு சூல் என்பது, ஒரு நியூட்டன் அளவுள்ள விசை ஒன்று அவ்விசையின் திசையில் ஒரு மீட்டர் நகரும் பொழுது செய்யப்படும் வேலையின் அளவு ஆகும். இந்த அளவு நியூட்டன் மீட்டர் என்றும் குறிக்கப்படுவது உண்டு. நியூட்டன் மீட்டர் "N.m" என்னும் குறியீட்டால் எழுதப்படும்.

அடிப்படை அலகுகளில்,

{\displaystyle \,1\,\mathrm {J} =1\,\mathrm {N} \cdot \mathrm {m} }
{\displaystyle \,1\,\mathrm {J} =1\,\mathrm {kg} \cdot {\frac {\mathrm {m} ^{2}}{\mathrm {s} ^{2}}}}

மேற்கோள்கள்
-----------

1. ↑  American Heritage Dictionary of the English Language, Online Edition (2009). Houghton Mifflin Co. hosted by Yahoo! Education.
2. ↑  *The American Heritage Dictionary*, Second College Edition (1985). Boston: Houghton Mifflin Co. p. 691.
3. ↑  *McGraw-Hill Dictionary of Physics*, Fifth Edition (1997). McGraw-Hill, Inc. p. 224.
**சுரங்க அமைச்சகம்** என்பது இந்திய அரசின் அமைச்சகஙகளில் ஒன்றாகும். இந்தியாவில் சுரங்கங்கள் தொடர்பான சட்டங்களை உருவாக்குவதற்கும், நிர்வாகத்துக்கும் முதன்மை அமைப்பாக இந்த அமைச்சகம் செயல்படுகிறது. அமைச்சகத்தின் கேபினெட்[*தெளிவுபடுத்துக*] அமைச்சர் பிரகலாத ஜோஷி சூன் 2019 முதல் பணியாற்றி வருகிறார்.

செயல்பாடுகள்
------------

சுரங்கம் மற்றும் உலோகவியலில் பயன்படுத்தப்படும் கனிமங்களை (இயற்கை எரிவாயு மற்றும் பெட்ரோலியம் தவிர) ஆய்வு செய்வதற்கும் சுரங்க அமைச்சகம் பொறுப்பாகும். சுரங்கங்கள் மற்றும் கனிமங்கள் (வளர்ச்சி மற்றும் ஒழுங்குமுறை) சட்டம், 1957 (எம்எம்டிஆர் சட்டம்) நிர்வாகத்திற்காக அலுமினியம், தாமிரம், துத்தநாகம், ஈயம், தங்கம், நிக்கல் போன்ற இரும்பு அல்லாத உலோகங்களையும், நிலக்கரி மற்றும் பழுப்பு நிலக்கரி போன்றவைகளை இது சுரங்கங்களில் தேடுகிறது. ஒரு தலைமைஅலுவலகம், ஒரு துணை அலுவலகம், மூன்று பொதுத்துறை நிறுவனங்கள் (*PSU*), மூன்று தன்னாட்சி அமைப்புகள் மற்றும் சுரங்க அமைச்சகத்தின் ஆதரவின் கீழ் செயல்படும் கூடுதல் முகமைகள் உள்ளது.

இணைக்கப்பட்ட அலுவலகங்கள்
------------------------

* இந்திய புவியியல் ஆய்வு மையம், கொல்கத்தா
* இந்தியச் சுரங்க பணியகம், நாக்பூர்

### பொதுத்துறை நிறுவனங்கள்

* தேசிய அலுமினிய நிறுவனம் (நால்கோ), புவனேஸ்வர்
* இந்துஸ்தான் காப்பர் லிமிடெட் (*HCL*), கொல்கத்தா
* கனிம ஆய்வு மற்றும் ஆலோசனை நிறுவனம் (*MECL*), நாக்பூர்

### தன்னாட்சி அமைப்புகள்

* ஜவகர்லால் நேரு அலுமினியம் ஆராய்ச்சி மேம்பாடு மற்றும் வடிவமைப்பு மையம் (*JNARDDC*), நாக்பூர்
* தேசிய பாறை இயந்திரவியல் நிறுவனம் (*NIRM*), கோலார்
* தேசிய சுரங்கத் தொழிலாளர்கள் நல நிறுவனம் (*NIMH*), நாக்பூர்

இதனையும் காண்க
--------------

* இந்திய அரசு அமைச்சகங்களின் பட்டியல்

மேற்கோள்கள்
-----------

1. ↑  "Budget data" (PDF). *www.indiabudget.gov.in*. 2019. 4 March 2018 அன்று மூலம் (PDF) பரணிடப்பட்டது. 15 September 2018 அன்று பார்க்கப்பட்டது.
2. ↑  "National Portal of India : Government : Who's Who".
3. ↑  Jawaharlal Nehru Aluminium Research Development and Design Centre (JNARDDC), Nagpur
4. ↑  National Institute of Rock Mechanics (NIRM), Kolar
5. ↑  National Institute of Miners’ Health (NIMH), Nagpur
நியூசிலாந்தில் உள்ள முரிவாய் காலனியில் அடைகாக்கும் பறவைகள்
**கேன்னட்டு** (*Gannet*) என்பது சுலிடே குடும்பத்தில் மோரசு என்னும் பேரினத்தைச் சேர்ந்த ஒரு கடற்பறவை. இவை பூபிக்களுடன் நெருங்கிய தொடர்பு கொண்டவை. கேன்னட்டு என்னும் பெயர் கேனோட்டு என்னும் பழைய ஆங்கிலச் சொல்லில் இருந்து பிறந்தது. இதன் பொருள் வலிமையுள்ள அல்லது ஆண்மையுள்ள என்பதாகும்.

கேன்னட்டுகள் அளவில் பெரிய பறவைகள். உடல் வெண்ணிறத்திலும் தலை மஞ்சள் படிந்தவாறு இருக்கும். இறக்கைகளின் ஓரம் கருப்பாகவும் அலகு நீண்டும் இருக்கும். வட அத்திலாந்திக் கடற்பகுதியில் காணப்படும் வடக்கத்திய கேன்னட்டு என்னும் பறவை கேன்னட்டுகளிலேயே பெரியது. இறக்கை விரித்த நிலையில் இதன் அகலம் இரண்டு மீட்டர் (6.6 அடி) வரை இருக்கும். இது கால்கள் கொய்யடிகளைக் (சவ்வால் இணைந்த காலடி) கொண்டுள்ளன.

இப்பறவைகள் மேலிருந்து நீருக்குள் வேகமாகப் பாய்ந்து மீன்களை வேட்டையாடும். இதற்கு ஏற்றவாறு இவை கீழ்க்கண்ட தகவமைப்புகளைப் பெற்றுள்ளன.

* மூக்குத் துளைகள் வெளியில் இல்லாமல் அலகுகளுக்குள் உள்ளன.
* முகத்திலும் நெஞ்சுப் பகுதியிலும் தோலுக்கடியில் காற்றுப் பைகள் உள்ளதால் நீரில் பாயும் போது உடலிக்கு ஏற்படும் தாக்கத்தைக் குறைக்கின்றன.
* கண்கள் ஒன்றுக்கொன்று தள்ளி இருப்பதால் தொலைவினைக் கணிக்க ஏதுவாக உள்ளது.

மேற்கோள்கள்
-----------

1. ↑   "gannet". (Online). ஒக்ஸ்போர்ட் பல்கலைக்கழகப் பதிப்பகம்.  (Subscription or participating institution membership required.)
**பொல்லம் மல்லையா யாதவ்** (*Bollam Mallaiah Yadav*) என்பவர் தெலங்காணா மாநிலத்தினைச் சேர்ந்த அரசியல்வாதி ஆவார். இவர் தற்பொழுது தெலங்காணா மாநில சமிதி கட்சியின் சார்பில் கோதாட சட்டமன்றத் தொகுதி சட்டமன்ற உறுப்பினராக உள்ளார்.

இளமை
----

மல்லையா யாதவ், தெலங்காணா மாநிலம், சூர்யாபேட்டை மாவட்டம், நாடிகுடம் மண்டல், கரிவிராலா கிராமத்தில் வீரய்யா மற்றும் வேரம்மா ஆகியோருக்கு மகனாக ஆகத்து 14, 1965-ல் பிறந்தார். 1992-ல் உசுமானியா பல்கலைக்கழகத்தில் முதுகலைப் பட்டம் பெற்றார். மல்லையாவிற்கு இந்திராவுடன் திருமணம் நடந்தது. இவர்களுக்கு இரண்டு மகன்களும், ஒரு மகளும் உள்ளனர்.

அரசியல் சிறப்புகள்
------------------

இந்திய தேசிய காங்கிரசு கட்சியில் அரசியல் வாழ்க்கையைத் தொடங்கிய மல்லையா யாதவ், 2009ஆம் ஆண்டு கோதாடா சட்டமன்றத்திற்கு நடைபெற்ற தேர்தலில் சுயேச்சை வேட்பாளராகப் போட்டியிட்டு 13,544 வாக்குகள் பெற்று நான்காவது இடத்தைப் பிடித்தார். பின்னர் இவர் 2012-ல் தெலுங்கு தேசம் கட்சியில் சேர்ந்தார். இக்கட்சியில் தீவிரமாக பணியாற்றி மூத்த தலைவருகளுள் ஒருவராக ஆனார். சில காலம் தெலுங்கு தேசம் கட்சியின் பொதுச் செயலாளராக பணியாற்றினார். கோதாடா தொகுதியின் பொறுப்பாளராகவும் பணியாற்றினார். 2014 தெலுங்காணா பொதுத் தேர்தலில், இவர் தெலுங்கு தேசம் கட்சி வேட்பாளராக கோதாட சட்டமன்றத் தொகுதியில் போட்டியிட்டார். இத்தேர்தலில் காங்கிரசு வேட்பாளர் நலமதா பத்மாவதியிடம் 13,437 வாக்குகள் வித்தியாசத்தில் தோல்வியடைந்தார். பின்னர் யாதவ் தெலுங்கு தேசம் கட்சியிலிருந்து பிரிந்த தெலுங்கானா இராட்டிர சமிதியில் இணைந்தார். 2018ஆம் ஆண்டு நடைபெற்ற தேர்தலில் போட்டியிட்டு காங்கிரஸ் கட்சி வேட்பாளர் நலமட பத்மாவதியைவிட 378 ஓட்டுகள் கூடுதலாகப் பெற்று வெற்றிபெற்றார்.

மேற்கோள்கள்
-----------

1. ↑  "Member's Profile - Telangana-Legislature". *www.telanganalegislature.org.in*. 2021-05-27 அன்று மூலம் பரணிடப்பட்டது. 2021-08-23 அன்று பார்க்கப்பட்டது.
2. ↑  "Kodad Assembly Election: TRS' Bollam Mallaiah Yadav wins the elections". *www.timesnownews.com*. 2021-08-23 அன்று பார்க்கப்பட்டது.
3. ↑  admin (2019-01-09). "Kodad MLA Bollam Mallaiah Yadav". *Telangana data* (ஆங்கிலம்). 2021-08-23 அன்று பார்க்கப்பட்டது.
4. ↑  "Bollam Mallaiah Yadav | MLA | Karivirala | Nadigudem | Kodad | TRS". *the Leaders Page* (ஆங்கிலம்). 2020-04-21. 2021-08-23 அன்று பார்க்கப்பட்டது.
5. ↑  "Bollam Mallaiah Yadav(TDP):Constituency- KODAD(NALGONDA) - Affidavit Information of Candidate:". *myneta.info*. 2021-08-23 அன்று பார்க்கப்பட்டது.
6. ↑  "Bollam Mallaiah Yadav(TRS):Constituency- KODAD(SURYAPET) - Affidavit Information of Candidate:". *myneta.info*. 2021-08-23 அன்று பார்க்கப்பட்டது.
தென்இந்திய இசையில் மட்டுமல்லாமல் அனைத்து இசைகளுக்கும் சுரங்கள் இன்றியமையாதவை. இத்தகைய **சுரங்களின் அறிவியல்** அம்சங்கள் இக் கட்டுரையில் எடுத்தாளப்படுகின்றன. மேற்கத்திய இசையை எடுத்துக் கொண்டால், சுரங்கள், 'நோட்' என்று வழங்கப்படுகின்றன. பியானோ அல்லது கீபோர்ட் ஒன்றில் இருக்கும், கருப்பு மற்றும் வெள்ளைக் கட்டைகள் ஒவ்வொன்றும் ஒவ்வொரு 'நோட்'-டைக் குறிக்கும்.

சுரங்களின் குறியீடு
-------------------

மேற்கத்திய சுரங்கள் 'A', 'B', 'C' ,... போன்ற குறியீடுகளால் வழங்கப்படுகின்றன. எழுத்து வடிவத்தில் 'A', 'B', 'C' ,... என்று குறிப்பிட்டாலும் பாடும்போது சுரங்களை குறிப்பதற்கு

'**டோ', 'ரி', 'மி', 'ஃபா', 'ஸோ', 'லா', 'தீ'**
என்று வழங்குகிறார்கள். இவை முறையே,

'**ஸ', 'ரி', 'க', 'ம', 'ப', 'த', 'நி'**
ஆகிய சுரஸ்தானங்களுக்கு சமானமாகும்.

அறிவியல் பின்னணி
----------------

இந்த சுரங்களின் அதிர்வெண்ணின் பின்னணியில் சுவாரஸ்யமான கணிதமும், இயற்பியலும் இருக்கிறது!

அதிர்வலைகளின் நிறமாலையில் (spectrum), ஒரு சிறு பகுதி மட்டுமே மனிதனின் காதுகளால் கேட்கக்கூடிய ஒலியினை எழுப்பக் கூடியவை. இவற்றின் அதிர்வெண் 16 Hz முதல் 16,000 Hz வரை. அவற்றில் 1000 Hz முதல் 16,000 Hz வரையுள்ள பகுதியில்தான் காதுகளும், ஒலியை புரிந்துகொள்ள மூளையும் நன்றாக உணர முடியும். அதிலும் அதிலுள்ள ஒவ்வொரு அதிர்வெண் ஒலியையும் நம் காதுகளால் வேறுபடுத்தி அறிய இயலாது. எடுத்துக்காட்டாக அதிர்வெண் 240 Hz ஒலிக்கும், 241 Hz ஒலிக்கும் வேறுபாடு எதுவும் நம் கேள்வியில் தெரியாது.

ஒலிநிறமாலையை எண்மங்களாகப் (octave) பிரித்துக் கொள்ளலாம். மனிதர்களால் கிட்டத்தட்ட மூன்று முதல் ஐந்து எண்மங்களில் ஒலி எழுப்ப முடியும். எண்மங்களின் தொடக்க அதிர்வெண் f1 என்றால், முடியும் அதிர்வெண் தொடங்கிய அதிர்வெண்ணின் இரண்டு மடங்காக, 2 x f1 ஆக இருக்கும். விளக்குவதற்காக வேண்டி, ஒரு எண்மத்தை மட்டும் எடுத்துக்கொள்வோம்.
ஒரு எண்மத்தில் இருக்கும் ஒலி அதிர்வுகளை அதிர்வெண் வாரியாக பிரித்துக் கொள்ளலாம். ஒவ்வொரு அதிர்வெண்ணுக்கும் இடைவெளி, 1.059 இன் மடங்கு என்று வைத்துக்கொள்ளலாம். உதாரணத்திற்கு, ஒரு ஒலி அதிர்வின் எண் 240 Hz என்றால், அதற்கு அடுத்த அதிர்வெண், 240 x 1.059 = 254 Hz ஆக இருக்கும்.

இப்படியே, 240,254,269,...என்று, பன்னிரெண்டு வரை செல்லும், பதிமூன்றாவது மடங்கு, தொடங்கிய 240 Hz க்காட்டிலும் இரண்டு மடங்காக இருக்கும்!. அதன் பின் அடுத்த ஆக்டேவ் துவங்கும். ஆக, ஒரு எண்மத்தில் 12 அதிர்வெண் ஒலிகள். இதிலிருந்து 12 என்னும் எண்ணுக்கும் சுரங்களின் எண்ணிக்கைக்கும் உள்ள ஒற்றுமையை அறிந்துகொள்ளலாம். 12 சுரங்களின் அதிர்வெண் இடைவெளியும் 1.509 Hz இன் மடங்குகள்தான்.

மேற்கத்திய சங்கீதத்தில் மேற்சொன்ன பன்னிரெண்டு அதிர்வெண் கணக்கும், 240 Hz போன்றதொரு நிலையான அதிர்வெண் ஆக்டேவ் தொடக்கமும் பின்பற்றப்படுகிறது. இந்திய சங்கீதத்தில் இதுபோன்ற கட்டுப்பாடுகள் இல்லை. மேலும் இதை முதல் நிலையாக கொண்டு அதற்கு மேல் ‘கமகம்’ என்ற சொல்லப்படும் வழிமுறையையும் சேர்த்து, அடுத்த நிலையில் பயணிக்கிறார்கள். இம்முறை 16ஆம் நூற்றாண்டு பிரெஞ்சுச் சங்கீதத்திலும் இருந்ததாக சொல்லப்படுகிறது. எளிமை வேண்டி, அவை மேற்கத்திய சங்கீத வழக்கத்தில் அவ்வளவாக இல்லை. (Beatles, Simon போன்றவர்களின் ஆல்பங்களில் அவ்வப்போது காணலாம்).
**சிர்லி டெம்பிள் பிளாக்** ( Shirley Temple Blackஏப்ரல் 23, 1928   - பிப்ரவரி 10, 2014) ஓர் அமெரிக்க நடிகை, பாடகி, நடனக் கலைஞர், தொழிலதிபர் மற்றும் இராஜதந்திரி ஆவார். இவர் 1935 ஆம் ஆண்டு முதல் 1938 வரை  ஹாலிவுட்டின் முன்னணி நடிகையாக இருந்தார். பின்னாளில் இவர் கானா மற்றும் செக்கோஸ்லோவாக்கியாவிற்கான அமெரிக்க  தூதராக இருந்தார். மேலும் அமெரிக்காவின் நெறிமுறைகளின் தலைவராகவும் பணியாற்றினார். 

1932 டெம்பிள் தனது மூன்று வயதில்  டெம்பிள் தனது திரைப்பட வாழ்க்கையை துவங்க்கினார்.. இரண்டு ஆண்டுகளுக்குப் பிறகு,*பிரைட் ஐஸ்* என்ற திரைப்படத்தில்  நடித்ததன் மூலம் சர்வதேச  அளவில் புகழ் பெற்றார். 1934 ஆம் ஆண்டில்  அசைவு திரைப்திரைசிறப்பான முறையில் பங்களிப்பு செய்ததற்காக பிப்ரவரி 1935 இல் அவர் ஒரு சிறப்பு அகாதமியின் சிறார் விருது பெற்றார். 

1930ஆம் ஆண்டுகளில் இவர் *கர்லி டாப்*  மற்றும் *ஹெய்டி* போன்ற திரைப்படங்களில் நடித்தார் .அந்த திரைப்படங்கள் வணிக ரீதியில் வெற்றி பெற்றது. இப்படத்தில் இவரின் கதாபாத்திரங்கள் பொம்மைகள், உணவுகள் மற்றும் உடைகள் போன்ற வணிக  விற்பனை செய்யும் அளவிற்கு பரவலானது. அதன் பிறகான திரைப்படங்கள் வணிக ரீதியில் வெற்றி பெறவில்லை. அவர் 3 முதல் 10 வயது வரை சுமார் 29 திரைப்படங்களில் நடித்தார்.ஆனால் 14 முதல் 21 வயது வரையிலான  காலகட்டங்களில் 14 திரைப்படங்களில் மட்டுமே நடித்திருந்தார். டெம்பிள் 1950 இல் தனது 22 வயதில் திரைப்படத்தில்   நடிப்பதில் இருந்து ஓய்வு பெற்றார்.

1958 ஆம் ஆண்டில், தொலைக் காட்சிகளில் நடிக்கத் துவங்கினார். அவர் 1960 களின் முற்பகுதியில் தொலைக்காட்சி நிகழ்ச்சிகளில் விருந்தினராக தோன்றினார்.. தி வால்ட் டிஸ்னி கம்பெனி, டெல் மான்டே ஃபுட்ஸ் மற்றும் தேசிய வனவிலங்கு கூட்டமைப்பு உள்ளிட்ட நிறுவனங்கள் மற்றும் அமைப்புகளின்  நிகழ்ச்சிகளில் பங்கு பெற்றார்.

ஆரம்பகால வாழ்க்கை
-----------------

ஷெர்லி டெம்பிள் ஏப்ரல் 23, 1928 இல் , கலிபோர்னியாவின் சாண்டா மோனிகாவில்,  பிறந்தார்.இவரின் தாய் கெர்ட்ரூட் டெம்பிள்  ஓர் இல்லத்தரசி ஆவார். இவரின் தந்தை ஜார்ஜ்  வங்கி ஊழியர் ஆவார். இவரது பெற்றோருக்கு இவர் மூன்றாவது குழந்தை. இந்த குடும்பம் டச்சு, ஆங்கிலம் மற்றும் ஜெர்மன் வம்சாவளியைச் சேர்ந்தது. ஜான் மற்றும் ஜார்ஜ் எனும்  இரண்டு சகோதரர்கள் இருந்தனர்.. இவர்களது குடும்பம் லாஸ் ஏஞ்சல்ஸின் ப்ரெண்ட்வுட் நகருக்கு குடிபெயர்ந்தது.

  

*e Him Wrong*, ts.

சான்றுகள்
---------

1. ↑  Balio 227
2. ↑  Windeler 26
3. ↑  Balio 227
4. ↑  Windeler 26
5. ↑  Edwards 15, 17
6. ↑  Windeler 16
7. ↑  Windeler 16
8. ↑  Edwards 15
9. ↑  Burdick 3
10. ↑  A look at the late Shirley Temple's very first home, Yahoo!. Retrieved 28 December 2016.
**தோஹா** (Doha) என்பது ஒரு பாடல் வசன வடிவமாகும், இது கி.பி 6 ஆம் நூற்றாண்டின் தொடக்கத்திலிருந்து இந்தியக் கவிஞர்களால் வட இந்தியாவின் கதை சொல்லிகளாலும் பரவலாகப் பயன்படுத்தப்பட்டது. கபீர், துளசிதாசர், ரஸ்கான், ரஹீம் ஆகியோரின் தோஹாக்கள் மற்றும் சாகிக்கள் எனப்படும் நானக்கின் தோஹாக்கள் பிரபலமானவை. இந்தி கவிஞரான பிஹாரேவின் சதாசாய் பல தோஹாக்களைக் கொண்டுள்ளது. தோஹாக்கள் இப்போது கூட எழுதப்பட்டுள்ளன.

பின்னணி
-------

**தோஹா** என்பது இந்திய கவிதைகளின் மிகவும் பழமையான "வசன வடிவம்" ஆகும். இது ஒரு சுயாதீனமான வசனம், ஒரு இணை, இதன் பொருள் தானே முழுமையானது.  அதன் தோற்றத்தைப் பொறுத்தவரை, கிரேக்க ஹெக்ஸாமெட்ரேவிடம் காணலாம் என்று ஹெர்மன் ஜேக்கபி பரிந்துரைத்திருந்தார். இது ஒரு வரியில் இரண்டு ஹெக்ஸாமீட்டர்களின் கலவையாகும்.இந்த வடிவம் அதன் பயன்பாட்டை பெரிதும் ஊக்குவித்த அபிராக்கள் அல்லது அகிர்களுக்கு ஆதரவாக இருந்தது. அபிராக்கள் இப்போது பாக்கித்தானில் உள்ள காந்தாரப் பகுதியை சேர்ந்தவர்களாக இருக்கின்றனர். அலெக்சாந்திரியாவின் பண்டையக் கிரேக்க இதிகாசக் கவிஞரான ஓமரின் படைப்புகளின் மொழிபெயர்ப்பை இந்தியர்கள் கொண்டிருந்தார்கள் என்ற அடிப்படையில் ஜேக்கபியின் கோட்பாடு உள்ளது.  எனவே, மிக நீண்ட காலமாக தோஹா வசன வடிவம் குஜராத்தி, ராஜஸ்தானி (துஹா), மைதிலி, மராத்தி மற்றும் இந்தி நாட்டுப்புற மற்றும் வட இந்தியாவின் நவீன இலக்கியங்கள் மற்றும் பாக்கித்தானின் சிந்தி (தோஹோ) இலக்கியங்களில் பிரபலமாக பயன்படுத்தப்பட்டது. தோஹா என்ற சொல் சமசுகிருத சொற்களான *தோதகா*, திவிபாடி, திவிபதகா அல்லது தோதகா என்பதிலிருந்து உருவானதாகக் கருதப்படுகிறது. இது அபாத்ரசாவில் துஹாவியா என்றும் அழைக்கப்படுகிறது. இது காளிதாசனின் ஆரம்பகால குறிப்பான விக்ரமோர்வசியத்தில் உள்ளது. பண்டைய மொழிகளான பிரகிருதம், பாளி போன்ற மொழிகளிலும் தோஹாக்கள் தவறான முறையில் எழுதப்பட்டு மேற்கோள் காட்டப்பட்டுள்ளன.

மேற்கோள்கள்
-----------

1. ↑  Karine Schomer. *the Sants:Studies in a Devotional Tradition of India*. Motilal Banarsidass. பக். 62. .
2. ↑  Arthur Berreidale Keith. *A history of Sanskrit Literature*. Motilal Banarsidass. பக். 370. .
***சிறகுகள்*** (*Siragugal* ஆங்கில மொழி: *Wings* ) ராதிகா கதை எழுதிய, கலாநிதி மாறன் தயாரித்த, மனோபாலா மற்றும் ராதிகா இணைந்து இயக்கிய இந்தியத் தமிழ் நாடகத் திரைப்படம் ஆகும். இலண்டனை பின்னணியாக வைத்து எடுக்கப்பட்ட இந்த திரைப்படத்தில் ராதிகா மற்றும் விக்ரம் ஆகியோர் முக்கிய கதாபாத்திரங்களில் நடித்தனர், தேவன் துணை வேடத்தில் நடித்தார். இது சன் டிவியில் தொலைக்காட்சி படமாக வெளியிடப்பட்டது. தீனா இந்தத் திரைப்படத்திற்கு இசையமைத்தார். இந்தப் படம் பதினைந்து நாட்களில் இலண்டனில் படமாக்கப்பட்டது.

கதை
---

வள்ளி ( ராதிகா ) தனது கணவர் விஷ்வா மற்றும் குழந்தைகளுடன் வசிக்கும் ஒரு இல்லத்தரசி ஆவார். இலண்டனில் ஐஸ்வர்யா மற்றும் கௌசல்யா ஆகிய குழந்தைகளோடு வசித்து வருகிறார். வள்ளியின் கணவருக்கு அவள் மீதோ அல்லது அவரது குழந்தைகள் மீதோ பாசம் இல்லை. வாய்ப்பு கிடைக்கும் போதெல்லாம் அவர் தனது மனைவியை அவமானப்படுத்துகிறார். ஆனாலும், வள்ளி தன் குழந்தைகளுக்காக எல்லாவற்றையும் பொறுத்துக் கொள்கிறார். வள்ளியின் மூத்த மகள் ஐஸ்வரியா தனது இளமைப் பருவம் மற்றும் செயல்பாடுகளால் எப்போதும் தனது தாயைப் பற்றி கவலைப்படுகிறார். ஐசு தனது தாயின் உணர்வுகளைப் பற்றி கவலைப்படுவதில்லை, அவளுடைய தந்தையைப் போலவே தாயை காயப்படுத்துகிறாள். ஆனால் வள்ளி தன் மகள் பின்பற்றாத கலாச்சாரம் மற்றும் மரபுகள் பற்றி அதிகம் கவலைப்படுகிறாள்.

சந்திரசேகர் ( விக்ரம் ) தனது மகள்கள் தீபா மற்றும் சில்பாவுடன் இலண்டனில் வசிக்கும் ஒரு தொழிலதிபர். அவர் மேற்கத்திய வாழ்க்கைமுறையில் அதிக அக்கறை கொண்ட அவரது மனைவியிடமிருந்து பிரிந்து வாழ்கிறார் மற்றும் அவளுடைய இயல்பினால் அவருடன் வாழ விரும்பவில்லை. தீபாவும் ஐஸ்வர்யாவும் நல்ல நண்பர்கள். ஒரு நாள் இருவரும் பெற்றோருக்கு தெரியாமல் சில ஆண் தோழர்களுடன் டேட்டிங் சென்ற போது விபத்தாகிறது. வள்ளி தனது கணவரைத் தொடர்பு கொள்ள முயன்றார், மேலும் தனது கணவர் லாவண்யா என்ற மற்றொரு பெண்ணுடன் சட்டவிரோதமான உறவைக் கொண்டிருப்பதைக் கண்டார். வள்ளியுடன் ஒரு சிறிய சண்டையில் அவர் தனது குடும்பத்தை விட்டு வெளியேறுகிறார், அவளை மன்னிக்கும்படி கெஞ்சுகிறார். ஆனால், விஷ்வா வள்ளியிடம் அவள் வேலைக்காரப் பணிப்பெண்ணாக கூட இருக்க தகுதியற்றவள் என்று சொல்கிறார்

சந்திரசேகரும் வள்ளியும் தங்கள் தொழிலை விரிவுபடுத்துவது பற்றி விவாதிக்கும்போது அவரை அவமதித்து அவரை வெளியேறச் சொல்கிறார். விஷ்வாவுடன் வாழ இயலாது என்பதை புரிந்து கொண்ட வள்ளி அவரை வீட்டை விட்டு வெளியேறும்படி கேட்கிறார். திருமணம் செய்ய வறுபுறுத்தப்படடுகிறார். ஆனால், அவள் எந்த உறவுகளிலும் ஆர்வம் காட்டவில்லை மற்றும் அவளுடைய கலாச்சாரத்திலிருந்து விலக விரும்பவில்லை. அவள் தன் மகள்களை தனது கலாச்சார விழுமியங்களுடன் வளர்க்க வேண்டும் என விரும்புகிறார். சந்திரசேகர் தனது மனைவியுடன் மீண்டும் ஒன்றிணைந்தார். வள்ளி தன் மகளைத் திரும்ப அழைத்துச் செல்கிறாள். விஷ்வா தனது மகள் கவுசல்யாவை அழைத்தபோது, அவரை எப்போதும் வீட்டிற்கு வர வேண்டாம் என்று கூறுகிறார்.

ஒப்பீடு
-------

ஜோதிகா *-36 வயதினிலே* (2015) வெளியானதைத் தொடர்ந்து, விமர்சகர்கள் பெண்ணின் கதையினை மையமாகக் கொண்டு எடுக்கப்பட்ட இந்தப் படத்தோடு ஒப்பிட்டனர்.

சான்றுகள்
---------

1. ↑  "Listen to Uyire Uyire - Drnarayanan Song by Dr. Narayanan on Gaana.com". 2021-09-27 அன்று மூலம் பரணிடப்பட்டது. 2021-09-27 அன்று பார்க்கப்பட்டது – gaana.com வழியாக.
2. ↑  "Rediff On The NeT, Movies: Gossip from the southern film industry". *m.rediff.com*.
3. ↑  "News18.com: CNN-News18 Breaking News India, Latest News Headlines, Live News Updates". *News18*.
**பொள்ளாச்சி சந்திப்பு தொடருந்து நிலையம்** (*Pollachi junction railway station*, நிலையக் குறியீடு:*POY*) இந்தியாவின், தமிழ்நாட்டிலுள்ள, கோவை மாவட்டம், பொள்ளாச்சி நகரில் உள்ள ஒரு தொடருந்து நிலையமாகும். இந்த நிலையம் தென்னக இரயில்வே மண்டலத்தின், பாலக்காடு தொடருந்து கோட்டத்தின் கீழ் இயங்குகிறது.

வரலாறு
------

பொள்ளாச்சி சந்திப்பானது முதன்முதலில் 1850களில் தொடருந்து நிறுத்துவதற்காக பயன்படுத்தப்பட்டது. 1900க்குப் பிறகு, இது பயணிகளுக்கான நிலையமாக பயன்படுத்தப்பட்டது.

முதல் சேவை 1915இல் பொள்ளாச்சி முதல் போத்தனூர் வரை மீட்டர் கேஜ் இரயில் பாதையாக தொடங்கியது. பின்னர் 2008 ஆம் ஆண்டில், திண்டுக்கல் - போத்தனூர் பாதை மாற்றத்திற்காக நிலையம் மூடப்பட்டது.

நவம்பர் 25, 2014 அன்று, பொள்ளாச்சி - பழனி அகல இரயில் பாதையில், இரயில்வே பாதுகாப்பு ஆணையம், ஒரு வேக சோதனை மற்றும் ஆய்வை வெற்றிகரமாக முடித்தது. ஏழு ஆண்டுகள் கட்டுமானத்திற்குப் பிறகு, பொள்ளாச்சி சந்திப்பு - பழனி அகலப்பாதை, வணிக பயன்பாட்டிற்காக 9 சனவரி 2015 அன்று திறக்கப்பட்டது.

1898 முதல் 2008 ஆம் ஆண்டில் மாற்றத்திற்காக மூடப்படும் வரை, பழைய மீட்டர் கேஜ் பாதையாக, 110 ஆண்டுகளாக பயன்பாட்டில் இருந்தது.

6 அக்டோபர் 2015 அன்று, இரயில்வே பாதுகாப்பு ஆணையம் வெற்றிகரமாக பாலக்காடு டவுன் - பொள்ளாச்சி சந்திப்பு வரை அகல இரயில் பாதையில், வேக சோதனை மற்றும் ஆய்வை முடித்தது. இரயில்வே பாதுகாப்பு ஆணையம் செய்த சோதனை ஓட்டத்தில், சிறப்பு தொடருந்து ஆனது, 38 நிமிடங்களில் 54 கி.மீ தூரம் சென்றது. இந்த வழித்தடம் வணிக பயன்பாட்டிற்காக 16 நவம்பர் 2015 அன்று திறக்கப்பட்டது.

24 மார்ச் 2017 அன்று, போத்தனூர் - பொள்ளாச்சி அகல இரயில் பாதையில், இரயில்வே பாதுகாப்பு ஆணையம், ஒரு வேக சோதனை மற்றும் ஆய்வை வெற்றிகரமாக முடித்தது.

வழித்தடங்கள்
------------

இந்நிலையத்திலிருந்து மூன்று வழித்தடங்கள் பிரிந்து செல்கின்றன:

* திண்டுக்கல் - (வழி: உடுமலைப்பேட்டை, பழனி மற்றும் ஒட்டன்சத்திரம்)
* கோவை - (வழி:கிணத்துக்கடவு, செட்டிப்பாளையம்)
* பாலக்காடு - (வழி:மீனாட்சிபுரம், கோழிக்கோடு)

மேற்கோள்கள்
-----------

1. ↑  V.S. Palaniappan (10 October 2015). "Pollachi Railway Junction on track to cross rare milestone". *தி இந்து* (கோவை).. பார்த்த நாள்: 4 January 2016.
2. ↑  "Speed Trial Run Between Pollachi / Palani Section".
**த்** (About this soundத் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபதாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "தகர மெய்" அல்லது "தகர ஒற்று" என்பர். எனினும் பொதுப் பேச்சு வழக்கிலும் பிள்ளைகளுக்கு எழுத்து கற்பிக்கும் போதும் இவ்வெழுத்தை "இத்தன்னா" என வழங்குவர்.

"த்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **த்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் *த்* வல்லின மெய் வகையைச் சேர்ந்தது. இவ்வெழுத்து, வன்மையான ஓசை உடையது ஆதலால் வல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **த்**, **ந்** என்னும் இரண்டும் நாக்கின் நுனி மேல்வாய்ப் பல்லின் அடியைப் பொருந்த உருவாவதால் **த்**, **ந்** இரண்டும் ஒன்றுக்கு ஒன்று இன எழுத்தாக அமைகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**சிர்க்கோனியம்(IV) ஐதராக்சைடு** *(Zirconium (IV) hydroxide)* பெரும்பாலும் ஐதரசு சிர்க்கோனியா என்றே அழைக்கப்படுகிறது. ZrO2.nH2O என்ற உறுதியற்ற வேதி வாய்ப்பாடு அமைப்பு இச்சேர்மத்தை அடையாளப்படுத்துகிறது. ZrO2.2H2O என்ற மூலக்கூற்று வாய்ப்பாடு கொண்ட சிர்க்கோனியம்(IV) ஐதராக்சைடு ஒர் ஐதராக்சைடு என்பதால், இச்சேர்மத்தை Zr(OH)4 என்ற எளிய அமைப்பில் எழுதுவார்கள். நச்சுத்தன்மையுடன் படிக உருவிலா வெண் தூளாகக் காணப்படும் சிர்க்கோனியம்(IV) ஐதராக்சைடு தண்ணிரில் கரைவதில்லை. மாறாக நீர்த்த கனிம அமிலங்களில் கரைகிறது.

தயாரிப்பு
---------

சிர்க்கோனியம் ஆக்சைடுடன் நைட்ரிக் அமிலம் சேர்த்து வினைபுரியச் செய்து சிர்க்கோனியம் நைத்திரேட்டு தயாரிக்கப்படுகிறது.

ZrO2 + 4HNO3 → Zr(NO3)4 + 2H2O

தயாரிக்கப்பட்ட சிர்க்கோனியம் நைட்ரேட்டு நீர்க்கரைசலுடன் அமோனியம் ஐதராக்சைடு சேர்த்து வினைபுரியச் செய்தால் சிர்க்கோனியம்(IV) ஐதராக்சைடு வீழ்படிவாகிறது. பின்னர் இதை வடிகட்டி தூய்மைப்படுத்திக் கொள்ளலாம்.
சிர்க்கோனியம் நைட்ரேட்டு விளைபொருளைத் தொடர்ந்து ஆவியாதலுக்கு உட்படுத்தி உலர்த்தினால் ஐந்துநீரேற்றாகவும் படிகமாக்கலாம். 

சிர்க்கோனியம் ஆக்சைடு தேவையான அளவு கையிருப்பில் இல்லையெனில் மேற்கண்ட சிக்கலான பாதையில் சிர்க்கோனியம் ஐதராக்சைடு தயாரிக்கும் முறையின் பயன்பாடு குறைவாகும். இச்சூழலில் வர்த்தகமுறையில் அதிகமாகக் கிடைக்கும் சிர்க்கோன் மணல் எனப்படும் சிர்க்கோனியம் சிலிக்கேட்டிலிருந்து (ZrSiO4) இச்சேர்மம் தயாரிக்கப்படுகிறது.
சிர்க்கோனியம் சிலிக்கேட்டுடன் மிகையளவு சோடியம் ஐதராக்சைடு கரைசல் சேர்த்து 650 பாகை செல்சியசு வெப்பநிலைக்குச் சூடுபடுத்த வேண்டும்.. நீண்ட நேரத்திற்குப் பின் சோடியம் சிலிக்கேட்டு மற்றும் சோடியம் சிர்க்கோனேட்டு ஆகியன உருவாகின்றன. பின்னர் இவற்றுடன் தண்ணீர் சேர்த்து நீராற்பகுப்பு செய்தால் சோடியம் சிர்க்கோனேட்டு, சிர்க்கோனியம்(IV) ஐதராக்சைடாக வீழ்படிவாகிறது. இதை வடிகட்டி பின்னர் சோடியம் ஐதராக்சைடு மற்றும் சோடியம் சிலிக்கேட்டு ஆகியனவற்றை நீக்கித் தூய்மைப்படுத்தலாம்.

பயன்கள்
-------

பெருமளவில் சிர்க்கோனியம் சேர்மங்கள் தயாரிப்பதில் இடைநிலைப் பொருளாகப் பயன்படுவது சிர்க்கோனியம்(IV) ஐதராக்சைடின் பிரதானமான பயனாகும். இதுதவிர கண்ணாடி, சாயங்கள் மற்றும் நிறமிகள் தயாரிப்பிலும் பயன்படுத்தப்படுகிறது

மேற்கோள்கள்
-----------

1. ↑  "Zirconium Hydroxide". *Product Identification*. ChemicalLAND21.com. 2007-10-25 அன்று பார்க்கப்பட்டது.

| * பா
* உ
* தொ
 சிர்க்கோனியம் சேர்மங்கள் |
| --- |
| சிர்க்கோனியம் (II) | 
* ZrB2
* ZrH2
* ZrSi2

 |
| சிர்க்கோனியம் (III) | 
* ZrN
* ZrCl3
* ZrI3
* ZrBr3

 |
| சிர்க்கோனியம் (IV) | 
* ZrBr4
* ZrC
* ZrCl4
* ZrF4
* ZrI4
* ZrOCl2
* Zr(OH)4
* ZrO2
* ZrS2
* Zr(CH3COO)4
* Zr(SO4)2
* ZrSiO4
* Zr(WO4)2
* C72H140ZrO8C

 |
**சீனத் தொழிலாளர் கண்காணிப்பகம்** (*China Labor Watch - CLW*) என்பது நியூயார்க்கைத் தலைமையகமாகக் கொண்டு இயங்கும் ஒரு அரசு சார்பற்ற அமைப்பு ஆகும். இவ்வமைப்பு 2000 ஆம் ஆண்டு அக்டோபரில் தொழிலாளர்களின் ஆதரவாளர் கி கியாங் என்பவரினால் தொடங்கப்பட்டது. சீன மக்கள் குடியரசின் தொழிலாளர்களின் உரிமைகளுக்காகப் போராடுவது இதன் நோக்கம் ஆகும். 

பன்னாட்டு நிறுவனங்கள் சீனாவின் மக்கள் வளத்தையும் கடும் உழைப்பையும் பயன்படுத்தி உயரும் அதேசமயம் சீனத் தொழிலாளர்களின் அடிப்படை உரிமைகள் அரசியல்வாதிகளாலும் பன்னாட்டு நிறுவனங்களாலும் மீறப்படுவதைக் ஆராய்ந்து கண்டித்து எதிர்க்கும் அமைப்பு.

இந்த தொழிலாளர் நலச்சட்ட உரிமை மீறல்களுக்கு பன்னாட்டு நிறுவனங்களும் முக்கிய காரணமாக அமைவதையும் அதனால் அந்நிறுவனங்கள் தொழிலாளர் உரிமையை மதித்து நடக்க வேண்டிய அவசியத்தையும் வலியுறுத்தி சீனா லேபர் வாட்ச் அமைப்பால் ஆர்ப்பாட்டங்கள் செய்யப்படுகின்றன. 

ஆப்பிள் போன்ற உயர்தர தொழில்நுட்ப நிறுவனங்களுக்காக சீனாவில் வேலை செய்யும் தொழிலாளர்கள் பலர் வேலையின் கடுமையாலும் சிரமத்தாலும் தற்கொலை செய்து கொண்டதையும் அங்கு நிலவும் உண்மை நிலைமையையும் வெளிக்கொணர்ந்தது.

மேற்கோள்கள்
-----------

1. ↑
சீனாவுக்கும் மேற்குலக்குமான உறவு எப்பொழுதும் சிக்கலான ஒன்றாகவே இருந்து வருகிறது. மேற்குலகின் சீனா மீதான காலனித்துவ ஆதிக்கம் சீனாவின் வரலாற்றில் உறைந்த ஒரு வடுவாகவே இருக்கிறது. மேற்குலகு வளர்ச்சி பெற்று இருக்க சீனா மூன்றாம் உலக நாடாக பின் தங்கி, தற்போதுதான் சற்று பலம் பெற தொடங் இருக்கும் நிலையில் சீன மேற்குல உறவு அதன் சமனற்ற உறவு நிலையில் இருந்து கூடிய சமனுள்ள நிலைக்கு நகரத் தொடங்கி உள்ளது. ஒரு வழியில் சீனாவின் வளர்ச்சியை வரவேற்கும் மேற்குலகு, அதன் வளர்ச்சி பயங்கரமானதாகவும் உணர்கிறது.

ஒரு பிள்ளை சட்டமும் மனித உரிமையும்
----------------------------------

மக்கள் தொகை அதிகரிப்பு இருபதாம் நூற்றாண்டின் முக்கிய பிரச்சினையாகப் பாக்கப்பட்டது. அதைக் கட்டுபடுத்தவது பொருளாதார வளர்ச்சிக்கு அவசியம் என்று பலராலும் முன்வைக்கப்பட்டது. உலகின் அதிக மக்கள் தொகை கொண்ட நாடான சீனா அதன் மக்கள் தொகையை கட்டுப்படுத்த ஒரு பிள்ளை சட்டத்தை இறுக்கமாக நடைமுறைப்படுத்தியது. முதலில் அதை ஏற்றுக்கொண்ட மேற்குலகு, பின்னர் அந்த சட்டத்தை மனித உரிமை மீறலாக பார்த்தது.

தொழில்மயமாக்கம் சூழல் பாதிப்பும்
--------------------------------

மேற்குலகு தொழில்மயமாகிய போது, தொடர்ந்து சூழல் பாதிப்பு ஒரு பக்க விளைவாக இருந்தே வருகிறது. அதே மாதிரி சூழல் பாதிப்பு சீனாவிலும் வளர்ச்சி அடைந்து வரும் நாடுகளிலும் பெருகிறது. தற்போது நல்ல வளங்களைக் குவித்து வைத்திருக்கும் மேற்குநாடுகள் சூழல் பாதிப்பை திருத்ம் செயற்பாடுகளில் இறங்கியுள்ளன. இதுவும் சீனாவுக்கும் மேற்குலகுக்கும் ஒரு சிக்கலான பிரச்சினையாக அமைகிறது.

ஆபிரிக்க முதலீடு
----------------

மூன்று நூற்றாண்டுகளுக்கு மேலாக இன்றுவரை மேற்குலகே ஆபிரிகாவில் அதிக செல்வாக்கை செலுத்துகிறது. எனினும் ஆபிரிக்கா மிகவும் தாழ்ந்த பொருளாதார, அரசியல், பண்பாட்டு நிலையில் இருக்கிறது. சீனா இப்பொழுது ஆபிரிக்காவில் குறிப்பிடத்தக்க முதலீட்டை செய்க்கிறது. கைமாறாக எண்ணெய் மற்றும் கனிம வளங்களைப் பெறுகிறது. சீனா ஆபிரிக்காவைச் சுரண்டுவதாக சில மேற்குலக அமைப்புகள் குற்றம் சாட்டுகின்றன.

சீனாவின் பொருளாதார மேம்பாடும் மேற்குலக கடனும்
---------------------------------------------

சீனாவி துரித பொருளாதார வளர்ச்சி அதன் உற்பதித் துறையால் ஏதுவாக்கப்பட்டது. குறைந்த விலைக்கு பொருட்களை உறபத்தி செய்வதால் மேற்கு நாடுகளுக்கு குறிப்பாக அமெரிக்காவுக்கு அதன் பொருட்கள் பெருந்தொகையில் ஏற்றுமதி செய்யப்படுகின்றன. இதனால் சீனாவுக்கு ஏற்றுமதி செய்யப்படுவதை விட கூடுதலாக இறக்குமதி செய்து export defict மேற்குலகு திணறுகிறது. இது தற்காலிகமாக மேற்குலகின் உயர் நுகர்வுப் போக்கையும் வாழ்வு தரத்தையும் நிலை நிறுத்தினாலும், நீண்ட நோக்கில் இது ஆரோக்கியமானது அல்ல. இத்தகைய போக்கால் சீனாவின் Reserves உயர்ந்து சீனாவின் பொருளாதார அரசியல் பலத்தை அதிகரிக்கும் என்று மேற்குலக நாடுகள் அஞ்சுகின்றன.

குறைந்த விலையை நாடி மேற்குலக தொழிற்சாலைகள் சீனாவுக்கு இடம் பெயர்கின்றன. இது வேலை மேற்குலகில் வேலை இழப்புக்கு இட்டு செல்கிறது.

திறந்த சந்தை
------------

சீனா திறந்த சந்தையை ஓரளவு ஏற்க்கொண்டதை மேற்குநாடுகள் வரவேற்றாலும், அது வேகமாக தமது சந்தையை துறக்க வில்லை என்று குற்றம் சாட்டுகின்றன. சீனாவில் அதிகரிக்கும் ஏற்ற தாழ்வையும் இவை சாடுகின்றன.

இவற்றையும் பாக்க
----------------

* en:Foreign relations of the People's Republic of China
**என்றி ஆப்சன் ரிச்சார்ட்சன்** (*Henry Hobson Richardson*, செப்டெம்பர் 29, 1838 – ஏப்ரல் 27, 1886) என்பார், ஒரு முன்னணி அமெரிக்கக் கட்டிடக்கலைஞர். இவர், அல்பனி, பொசுட்டன், பஃபலோ, சிக்காகோ, பிட்சுபர்க், மில்வாக்கி போன்ற பல அமெரிக்க நகரங்களில் கட்டிடங்களை வடிவமைத்துள்ளார். இவர் பிரபலப்படுத்திய கட்டிடக்கலைப் பாணி ரிச்சார்ட்சோனிய ரோமானெஸ்க் என்னும் பெயரால் அழைக்கப்படுகிறது. லூயிசு சலிவன், பிராங்க் லாயிட் ரைட் ஆகியோருடன் சேர்த்து ரிச்சார்ட்சனும் அமெரிக்கக் கட்டிடக்கலையின் மும்மூர்த்திகளுள் ஒருவராகக் கணிக்கப்படுகிறார்.

வரலாறு
------

ரிச்சார்ட்சன், லூசியானாவின் சென் சேம்சு கோவிற்பற்றில் உள்ள பிறீஸ்ட்லி பெருந்தோட்டத்தில் பிறந்தார். இவரது இளமைக் காலத்தின் ஒரு பகுதி நியூ ஆர்லியன்சில் கழிந்தது. அங்கே இவரது குடும்பத்தினர் அலெக்சான்டர் டி வூட் என்னும் கட்டிடக்கலைஞர் வடிவமைத்த செங்கல் வீட்டில் வசித்தனர். ரிச்சார்ட்சன், கண்டுபிடிப்பாளரும், மெய்யியலாளரும், ஒட்சிசனைக் கண்டுபிடித்தவருமான சோசேப் பிறீசுட்லியின் கொள்ளுப் பேரன் ஆவார்.

இவர், ஆவார்ட் கல்லூரியிலும், துலேன் பல்கலைக்கழகத்திலும் கல்வி பயின்றார். முதலில் குடிசார் பொறியியலில் நாட்டம் கொண்டிருந்த ரிச்சார்ட்சன், பின்னர் கட்டிடக்கலையில் விருப்பம் கொண்டார். இதனால், பாரிசுக்குச் சென்று புகழ்பெற்ற இக்கோல் டெஸ் பியூக்ஸ் ஆர்ட்ஸ் நிறுவனத்தில் சேர்ந்தார். இந்நிறுவனத்தில், கட்டிடக்கலை பயின்ற இரண்டாவது அமெரிக்கர் இவராவார். தொடர்ந்து வந்த பத்தாண்டுகளில் அமெரிக்கர்களுக்குப் பயிற்சி அளிப்பதில் இந்நிறுவனம் பெரும் பங்கு வகித்தது. அமெரிக்க உள்நாட்டுப் போர் காரணமாகக் குடும்பத்தினரின் உதவி கிடைக்காமல் போனதால், அந்நிறுவனத்தில் பயிற்சியை முழுமையாக முடிக்க இவரால் முடியவில்லை. 1865ல் ரிச்சார்ட்சன் மீண்டும் அமெரிக்காவுக்குத் திரும்பினார்.

குறிப்புக்கள்
-------------

1. ↑  O'Gorman, James F. Three American Architects: Richardson, Sullivan, and Wright, 1865-1915, University of Chicago Press, Chicago, 1991.
2. ↑  Rail, Tony: "William Priestley Vindicated, with a Previously Unpublished Letter", Enlightenment and Dissent, no. 28 (2012), 150–195.
3. ↑  Mary Louise Christovich, et al. [ed.], *New Orleans Architecture, v. 2: The American Sector* (Gretna, LA), p. 174.
4. ↑  Van Rensselaer, Mariana Griswold. Henry Hobson Richardson and His Works, Dover Publications Inc, New York, 1959, p 1.
என்றி லொங்குவில் மேன்சல்
பேரருட்திரு **என்றி லொங்குவில் மேன்சல்** (Henry Longueville Mansel, பொ. ஆ. 1820-1871) ஆங்கிலேய தத்துவ அறிஞர்களுள் ஒருவர். இவர் இங்கிலாந்து திருச்சபையைச் சார்ந்த ஒரு மதகுருவாகவும் விளங்கினார். என்றி மேன்சல் இங்கிலாந்தில் நார்த்தாம்டன்சையரில் உள்ள காசுகுரோவு என்னுமிடத்தில் கி.பி. 1820 இல் பிறந்தார். ஆக்சுபோர்டு புனித ஜான் கல்லூரியில் பயின்றார். அக்கல்வி நிலையத்திலேயே பேராசிரியராகப் பணியில் அமர்ந்தார். 

சர் வில்லியம் ஆமில்ட்டன் என்னும் ஸ்காட்லாந்து தத்துவ அறிஞரின் கொள்கைகளை மேன்சல், வியப்புறும் வகையில் விளக்கிக்கூறிப் புகழ்பெற்றார். மேன்சலின் தத்துவ நூல்களில் பெரும் பகுதி, மக்களின் கருத்துகளுக்கும் அவர்கள் அனுபவத்திற்குமிடையே உள்ள உறவைப் பற்றி விளக்கமாக உள்ளது. நுண்பொருள் கோட்பாட்டியல் பற்றிய இவருடைய கட்டுரை, பிரிட்டானியக் கலைக்களஞ்சியத்தில் உள்ளது. இவர் மேலும் பல நூல்களை இயற்றிப் புகழ்பெற்றுள்ளார். இறைவனின் இயல்பு மனித மனத்திற்கு அப்பாற்பட்டது என்று இவர் கூறியதை இவர் காலத்திலேயே தத்துவ வல்லுநர் பலர் மறுத்துள்ளனர். மனிதனுக்கு இறைவனிடத்தில் நம்பிக்கை வேண்டும் என்ற கருத்தை இவர் மிகுதியாக வற்புறுத்தி வந்தார். இவர், பிறந்த இடத்திலேயே பொது ஆண்டு 1871 இன் யூலை முதல் நாளில் இறந்தார்.

சான்றுகள்
---------

1. ↑  வாழ்வியற் களஞ்சியம் - தொகுதி பதினான்கு, தமிழ்ப் பல்கலைக்கழகம், தஞ்சாவூர். பக்கம்-125
2. ↑   ஒன்று அல்லது மேற்பட்ட முந்தைய வரிகள்  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Mansel, Henry Longueville". *பிரித்தானிக்கா கலைக்களஞ்சியம்* (11th) **17**. (1911). Cambridge University Press.

வெளியிணைப்புகள்
---------------

* 

* பொதுவகத்தில் என்றி லொங்குவில் மேன்சல் தொடர்பாக ஊடகக் கோப்புகள் உள்ளன.
* குட்டன்பேர்க் திட்டத்தில் என்றி லொங்குவில் மேன்சல் இன் படைப்புகள்
* ஆக்கங்கள் என்றி லொங்குவில் மேன்சல் இணைய ஆவணகத்தில்
* Internet Archive book by Henry Longueville Mansel